Prokuratúra potvrdila túto správu pre belgické noviny a uviedla, že byt v dome na treťom poschodí v bruselskej štvrti Schaerbeek bol prenajatý na falošné meno. Brusel 8. januára (WebNoviny.sk) – Belgická polícia pri razii v bruselskom byte 10. decembra našla stopy po výbušninách, podomácky vyrobené pásy samovražedných bombových útočníkov a odtlačok prsta Salaha Abdeslama – kľúčovej osoby podozrivej z parížskych novembrových útokov, ktorá je stále na úteku. Informovala o tom dnes belgická prokuratúra.
Obrazom: Teroristický útok v Paríži
Prokuratúra potvrdila túto správu pre belgické noviny a uviedla, že byt v dome na treťom poschodí v bruselskej štvrti Schaerbeek bol prenajatý na falošné meno, ktoré mohla používať jedna z desiatich osôb nachádzajúcich sa už vo väzbe v súvislosti s parížskymi útokmi. Tento nález je teda ďalším zo silných náznakov, že strelecké a samovražedné bombové útoky z 13. novembra v Paríži boli prinajmenšom čiastočne plánované v Bruseli, uviedla podľa agentúry AP prokuratúra.
Pri uvedených útokoch zahynulo 130 ľudí a zranenia utrpelo ďalších vyše 360 osôb.
Zdroj: WebNoviny.sk © SITA Všetky práva vyhradené.
8. januára 2016